Lašmuo
Lašmuo – upė šiaurės Lietuvoje, Pakruojo rajone; Mūšos dešinysis intakas. Prasideda 6 km į pietryčius nuo Klovainių, netoli Gačionių kaimo. Teka į šiaurę daugiausia pro dirbamus laukus. Įteka į Mūšą 90,3 km nuo jos žiočių, ties Pamūšiu. Intakai: dešinieji – Juodavas, Šakaitė; kairieji – Rytbala. Beveik visa upės vaga sureguliuota. Gyvenvietės prie Lašmens: Getautai, Pakalniškiai, Laipuškiai, Palašmenis, Balsiai, Lašmenpamūšis, Pamūšis.